**Simo Johannes Valakari** (s. 24. huhtikuuta 1973 Helsinki) on suomalainen jalkapallovalmentaja ja entinen jalkapalloilija. Hänen pelipaikkansa oli puolustava keskikenttäpelaaja. 

Valakari aloitti Suomen jalkapallomaajoukkueen apuvalmentajana joulukuussa 2016 ja heinäkuussa 2017 norjalaisen Tromsø IL:n päävalmentajana 1+2 vuoden sopimuksella, mutta vuonna 2020 uusittu seurajoukkuesopimus purettiin huhtikuussa 2020. Valakari valmennsi KuPS:ia kesällä 2021 solmitulla 2+1 vuotisella sopimuksella tammikuuhun 2023. Vuoden 2023 hän valmentaa latvialaista FK Auda -joukkuetta.

Pelaajaura
----------

Valakari on Käpylän Pallon kasvatteja. Hän debytoi Veikkausliigassa vuonna 1995 FinnPan riveissä. Hän pelasi myös seuraavan kauden FinnPassa ja keräsi tililleen 48 Veikkausliiga-ottelua tehden niissä yhteensä viisi maalia.

Vuonna 1996 hän siirtyi Skotlannin Valioliigassa pelaavaan Motherwelliin. Neljän siellä vietetyn kauden jälkeen hän otti seuraavan askeleen urallaan siirtyessään Englannin Valioliigan Derby Countyyn. Valakari ei kuitenkaan onnistunut valtaamaan vakiopaikkaa Derbyn kokoonpanossa. Hän siirtyi silloiseen Dallas Burniin ennen MLS-liigan kauden 2004 alkua. Seuran nimi vaihtui myöhemmin FC Dallasiksi. Valakari toimi myös joukkueen kapteenina. Kauden 2006 jälkeen Valakarin sopimusta ei kuitenkaan uusittu.

Helmikuussa 2007 Valakari palasi takaisin Veikkausliigaan, tällä kertaa TPS:n riveihin. Ennen siirtoa TPS:ään Valakari ehti käydä keskusteluja siirtymisestä HJK:n, mutta HJK halusi kuitenkin panostaa omiin nuoriin ja jätti Valakarin palkkaamatta. Valakari pelasi TPS:ssa kolme kautta, joista kaksi viimeisintä oli kuitenkin loukkaantumisten sävyttämiä. 

Valakari oli Suomen maajoukkueen vakiohahmoja ennen MLS-liigaan siirtymistään. Hän pelasi yhteensä 32 maaottelua, joista ensimmäisen vuonna 1996.

Valmennusura
------------

Kaudella 2010 Valakari aloitti TPS:n reservijoukkue Åbo IFK:n päävalmentajana. Åbo IFK:ssa Valakari valmensi vain yhden kauden.

Vuoden 2010 lopulla Valakarin ilmoitettiin siirtyvän Käpylän Pallon juniorivalmentajaksi. KäPassa Valakari valmensi menestyksekkäästi 1997- ja 1999-ikäluokkia ja voitti vuonna 1997 syntyneiden Kai Pahlman -turnauksen. Hänet valittiin poikajoukkueiden vuoden valmentajaksi 2012.

Syksyllä 2012 Valakari siirtyi Seinäjoen Jalkapallokerhon päävalmentajaksi tavoitteenaan nostaa joukkue Ykkösestä Veikkausliigaan viimeistään kaudelle 2015. Nousu onnistuikin heti Valakarin ensimmäisellä täydellä kaudella hänen valmentaessa SJK:n Ykkösen voittoon. Vuonna 2014 hän voitti SJK:n kanssa Veikkausliigan hopeaa ja Liigacupin sekä vuonna 2015 Suomen mestaruuden. Kauden 2015 päätteeksi Valakari valittiin vuoden valmentajaksi. 12. joulukuuta 2016 hänestä tuli Suomen jalkapallomaajoukkueen apuvalmentaja jatkaen samalla myös SJK:n valmentajana. SJK vapautti mestarivalmentajansa tehtävästään 17. helmikuuta 2017.

Valakarista tuli Norjan pääsarjan Tromsø IL:n päävalmentajan heinäkuussa 2017. Hän luotsasi seuran kausilla 2017 ja 2018 sarjan alemman keskikastin sijoille 10 ja 11. Kausi 2019 päättyi putoamiseen pääsarjasta maalieron turvin. Valakari jatkoi seuran päävalmentajana sarjaporrasta alempana, mutta lopulta riitautui seuran johdon kanssa ja sai potkut huhtikuussa 2020.

Kaudeksi 2021 Valakari siirtyi KuPSin päävalmentajaksi. Hän luotsasi joukkueen Veikkausliigassa toiseksi kausilla 2021 ja 2022. Molemmilla kausilla Valakari juhli KuPSin kanssa Suomen cupin voittoa. Kauden 2022 aikana virisivät huhut Valakarin siirtymisestä ulkomaille. Hän oli pitkään mukana Motherwellin valmentajan valintaprosessissa kesällä 2022, mutta jäi lopulta Kuopioon. Valakarin KuPS-pesti päättyi lopulta tammikuussa 2023, kun seura ilmoitti, että Valakarin sopimus on purettu yhteisymmärryksessä luottamuspulan vuoksi. Taustalla olivat Valakarin aikeet siirtyä valmentamaan ulkomaille.

Tammikuussa 2023 Valakari siirtyi valmentajaksi latvialaiseen FK Audaan vuoden sopimuksella.

### Meriitit valmentajana

* Kai Pahlman -turnauksen voitto (KäPa): 2012
* Poikajoukkueiden vuoden valmentaja: 2012
* Ykkösen mestaruus (SJK): 2013
* Liigacupin voitto (SJK): 2014
* SM-hopeaa (SJK): 2014
* Suomen mestaruus (SJK): 2015
* Vuoden jalkapallovalmentaja: 2015
* SM-pronssia (SJK): 2016
* Suomen Cup voitto (SJK): 2016
* Suomen Cup voitto (KuPS): 2021, 2022

Yksityiselämä
-------------

Valakari on naimisissa Inkerin kanssa. Heillä on kolme poikaa. Simo Valakarin poika Onni Valakari pelaa Pafos FC:ssä.

Lähteet
-------

1. ↑  Simo Valakari kohtaa ManU-legendan - edellisestä tapaamisesta 15 vuotta *iltalehti.fi*. Viitattu 30.7.2017.
2. ↑  Yllätyspäätös: Simo Valakari sai lähteä norjalaisseurasta – taustalla erimielisyydet seurajohdon kanssa *www.iltalehti.fi*. Viitattu 20.4.2020.
3. 1 2  Päävalmentaja Simo Valakari jatkaa Kuopiossa: "Yhteinen juttu vielä pahasti kesken" *www.iltalehti.fi*. Viitattu 24.8.2021.
4. ↑  TPS-pelaaja lopettaa ja siirtyy valmennustehtäviin  5.1.2010. MTV3.  Arkistoitu 12.12.2013. Viitattu 8.12.2013.
5. ↑  Simo Valakari Käpylän Pallon juniorivalmentajaksi Käpylän Pallo.  Arkistoitu 13.12.2013. Viitattu 8.12.2013.
6. ↑  Ex-maajoukkuepelaaja Simo Valakari SJK:n päävalmentajaksi  23.8.2012. Yle. Viitattu 8.12.2013.
7. ↑  Tervetuloa Simo Valakari ja Keith Armstrong *sjk2007.fi*.  23.8.2012. Seinäjoen Jalkapallokerho.  Arkistoitu 22.6.2015. Viitattu 22.6.2015. (suomeksi)
8. ↑  Valakarin komea työnäyte - SJK hopealle *yle.fi*.  25.10.2014. Yle Urheilu. Viitattu 25.10.2015. (suomeksi)
9. ↑  Nousijajoukkue valloitti Liigacupin Pohjanmaan derbyssä *yle.fi*.  29.3.2014. Yle Urheilu. Viitattu 25.10.2015. (suomeksi)
10. ↑  VOITTO KOTIIN! SJK juhlii historialliasta mestaruutta jättiyleisön edessä! *ilkka.fi*. Viitattu 25.10.2015.
11. ↑  Valakari ylisti joukkuettaan: Sitoutuminen teki SJK:sta mestarin *yle.fi*.  25.10.2015. Yle Urheilu. Viitattu 25.10.2015. (suomeksi)
12. ↑  Jukka Virtaselle Captain's Ball, Tim Sparv vuoden pelaaja  29.10.2015. Mtv3.  Arkistoitu 22.12.2016. Viitattu 1.11.2015.
13. ↑  Valakari myös maajoukkueen valmennusryhmään *sjk2007.fi*.  12.12.2016. Seinäjoen Jalkapallokerho.  Arkistoitu 20.12.2016. Viitattu 14.12.2016.
14. ↑  Simo Valakari on vapautettu SJK:n päävalmentajavastuusta *sjk2007.fi*.  17.2.2017. Seinäjoen Jalkapallokerho.  Arkistoitu 24.8.2017. Viitattu 18.2.2017.
15. ↑  SJK:sta pois potkittu Simo Valakari löysi uuden työpaikan Norjasta *YLE Urheilu*.  12.7.2017. Viitattu 12.7.2017.
16. ↑  Suomalaisten edustama Tromsö putosi dramaattisesti Norjan jalkapalloliigasta *YLE Urheilu*.  1.12.2019. Viitattu 16.1.2023.
17. ↑  Simo Valakari sai potkut Tromsøstä – ajautui erimielisyyksiin seurajohdon kanssa *pallomeri.net*.  19.4.2020. Viitattu 16.1.2023.
18. ↑  Simo Valakari jäi ilman Motherwell-pestiä *Veikkausliiga*. Viitattu 16.1.2023.
19. 1 2
20. ↑  Tyly tiedote: Simo Valakari lähtee KuPSista – "Ei intohimoa ja kykyä valmentaa" *www.iltalehti.fi*. Viitattu 13.1.2023.
21. ↑  Si­mo Va­la­ka­rin pää­val­men­ta­ja­so­pi­mus on pu­ret­tu *Kuopion Palloseura*. Viitattu 13.1.2023.
22. ↑  Simo Valakarin uusi työpaikka varmistui – jättää Suomen taakseen *www.iltalehti.fi*. Viitattu 16.1.2023.
23. ↑  Muuttovoittoisa Seinäjoki ei ole antanut turhia lupauksia uusille asukkaille *seinajoensanomat.fi*.  29.4.2013. Seinäjoen Sanomat.  Arkistoitu 27.10.2017. Viitattu 22.6.2015. (suomeksi)


|  |  |  |
| --- | --- | --- |
| Edeltäjä:**Mika Lehkosuo** | **Suomen vuoden jalkapallovalmentaja**2015 | Seuraaja:**Kari Virtanen&Peter Lundberg** |

|  |  |  |
| --- | --- | --- |
| Edeltäjä:**Bård Flovik** | **Tromsø IL:n päävalmentaja**7/2017–4/2020 | Seuraaja:**Gaute Helstrup** |

|  |  |  |
| --- | --- | --- |
| Edeltäjä:**Arne Erlandsen** | **Kuopion Palloseuran päävalmentaja**2021–1/2023 | Seuraaja:**avoin** |

Seinäjoen Jalkapallokerhon päävalmentajat
Thomas Dunne (2008) • Jari Kujala (2008) • Esa Haanpää (2009) • Tomi Kärkkäinen (2010) • Christoffer Kloo (2011–2012) • Simo Valakari (2012–2017) • Sixten Boström (2017) • Manuel Roca (2017) • Tommi Kautonen (2017) • Alexei Eremenko sr. (2017–)